Bosna i Hercegovina
Federacija Bosne i Hercegovine
Hercegovačko-neretvanska županija/kanton
OPĆINA NEUM
NAČELNIK


Na temelju članka 59. Zakona o građenju („Narodne novine HNŽ“ broj 4/13) i članka 39. Statuta općine Neum („Narodni list-službeno glasilo općine Neum“ broj 3/08, 5/09 i 1/22),  Načelnik općine Neum objavljuje



JAVNI POZIV
	za podnošenje prijava za tehnički pregled građevina na području Općine Neum 



I

Pozivaju se osobe sljedeće struke, zainteresirane za sudjelovanje kao članovi Povjerenstva za tehnički pregled građevina na području općine Neum da podnesu prijave:
· dipl. ing. arhitekture,
· dipl. ing. građevine,
· dipl. ing. elektrotehnike (jaka i slaba struja),
· dipl. ing. strojarstva,
· dipl. ing. geodezije,
· dipl. ing. zaštite od požara i eksplozija,
· dipl. ing. zaštita na radu. 

II

U stručno Povjerenstvo za tehnički pregled mogu se prijaviti osobe koje imaju najmanje VSS navedenih struka, sa najmanje pet (5) godina radnog iskustva i položenim stručnim ispitom (ispunjavaju uvjete navedene u članu 51. Stavak 4. Zakona o građenju („Službene novine HNŽ“, broj 4/13). 

III

U Povjerenstvo ne mogu biti angažirane službene osobe koje su donosile rješenja u postupku izdavanja odobrenja za gradnju


IV

Prijava treba sadržavati:
· Ime (ime oca) i prezime
· Točna adresa i općina stanovanja i broj telefona
· Ovjerenu kopiju diplome,
· Ovjerenu kopiju uvjerenja o položenom stručnom ispitu, sa navedenom užom specijalizacijom u struci,
· Potvrdu o radnom stažu iz točke II javnog poziva,
· Ovjerenu kopiju osobne karte, 
· Naziv poslovne banke i broj transakcijskog računa,


V

Prijave se podnose u roku 15 dana od dana objavljivanja, neposredno na protokol Općine Neum ili putem pošte, na adresu:

OPĆINA NEUM
Jazine bb
88390 Neum
sa naznakom: „ZA JAVNI POZIV ZA TEHNIČKI PREGLED GRAĐEVINA“
-Ne otvaraj-

Nepotpune i neblagovremene prijave neće se razmatrati.

O rezultatima nakon pregleda primljene dokumentacije zainteresirani će biti obaviješteni, najkasnije u roku od 30 dana zaključenja ovog javnog poziva. Dokumentacija predana uz prijavu se ne vraća podnositelju. 


NAČELNIK OPĆINE NEUM

Dragan Jurković, dipl.ing.agr.






